Forside » Nyheder » Hedgefond skruer ned..\n24 apr: Finanskommentaren: Trumps Iran-trusler sender olieprisen i vejret\n24 apr: Aktier/tendens: Novozymes' skuffende regnskab løber med opmærksom..\nAmerikanske Voleon Capital Management har reduceret sin short-position i Zealand Pharma til lige under 0,50 pct. fra tidligere 0,59 pct.\nDet fremgår af data fra Finanstilsynet.\nDa short-positionen hos Voleon Capital Management toppede, var den på 0,70 pct. af aktiekapitalen i Zealand Pharma.\nNår man shorter - eller går kort i - en aktie, låner man den af en anden investor og sælger den på markedet i håb om at kunne købe den tilbage billigere på et senere tidspunkt som følge af kursfald.\nDerefter afleverer man den tilbage til ejeren og kan på den måde tjene differencen - minus et gebyr for at låne aktien samt eventuel kurtage ved handlerne.\nhttps://m.medwatch.dk/article/11563461 MedWatch Teva la..\nUndskyld, men hvad skal man bruge den kommentar til? ——..\nZealand Pharma A/S 143,70 -1,2%\nZealand Pharma Aktiesels.. 143,70 -1,2%\n21. august 2019 09:40:37\nVersion: LiveBranchBuild_20190819.1 - EUROWEB4 - 2019-08-21 09:40:37 - 2019-08-21 09:40:37 - 1 - Website: OKAY


Lavede lokumsaftale om støjregler: Miljøstyrelsen blæser på vindmølle-naboer – Ekstra Bladet\nSpansk fodbold 19 minutter siden Forgyldt forlængelse: Nu er han klubbens bedst betalte Krig & katastrofer 1 time siden Amnesty: Danske IS-krigere kommer hjem igen en dag Samfund 53 minutter siden Trump modtager rapport om bilimport fra Europa til USA Allan Olsen 48 minutter siden Efter ny nedtur: Nu gælder det jobbet, Zorniger! Samfund 33 minutter siden Madanmelder: De mister og får stjerner i dag Spansk fodbold 19 minutter siden Forgyldt forlængelse: Nu er han klubbens bedst betalte\nSøndag d. 3. aug. 2014 - kl. 23:07\nVindmølleindustrien har vundet over naboerne til store vindmøller, da støjreglerne for vindmøller blev lavet, mener to eksperter. (Foto: Astrid Dalum)\nI årevis har naboer til store vindmøller klaget over støjgener. For at imødekomme kritikken besluttede Folketinget i 2011 at lave nye regler for den såkaldt lavfrekvente støj, som er mistænkt for at være sundhedsskadelig og give udsatte borgere alt fra stress til søvnløshed.\nEkstra Bladet kan nu afsløre, at Miljøstyrelsen trodsede ekspertadvarsler og skræddersyede støjreglerne til vindmøllebranchens behov, selv da styrelsen blev klar over, at lavfrekvent støj kan blive et problem for vindmølle-naboerne.\nSe også: Naboer trætte af vindmøllestøj: Som at have indbrud i huset\n’Det er mistænkeligt’\nDet viser interne dokumenter, som Ekstra Bladet er i besiddelse af. Her giver Miljøstyrelsen den magtfulde vindindustri løfte om, at den for alt i verden vil undgå at begrænse industriens muligheder for at sætte møller op herhjemme.\nLokumsaftalen mellem vindmølleindustrien og Miljøstyrelsen får alarmklokkerne til at ringe hos professor i miljøret på Københavns Universitet Peter Pagh.\n- Det er mistænkeligt. Det ser ud, som om man i meget høj grad har villet imødekomme vindmølleindustrien. Miljøstyrelsen har strakt sig meget langt i denne sag, siger han.\nFrem til 2011 slog Miljøstyrelsen fast, at der ikke er problemer med lavfrekvent støj fra vindmøller, så længe de øvrige støjgrænser bliver overholdt. I 2011 besluttede folketingspolitikerne på baggrund af klager fra borgere, at der alligevel skulle laves bindende grænser for såkaldt lavfrekvent vindmøllestøj.\nMens borgere blev lovet bod og bedring, garanterede Miljøstyrelsen imidlertid på et møde med vindmølleindustrien 9. marts 2011, at grænsen for lavfrekvent støj skal ligge på 20 decibel, og at støjgrænserne ’ikke må medføre nye begrænsninger for vindmøller’.\nSe også: Du får kæmperegning for vindmøller\nI maj 2011 opdager Miljøstyrelsen på baggrund af egne beregninger og efter at have udvekslet fortrolige dokumenter med vindmølleproducenterne, at nogle af vindmøllerne fra Vestas og Siemens vil komme i klemme i de planlagte støjgrænser, fordi de vil udsende mere lavfrekvent støj end tilladt, selv om de overholder de almindelige støjgrænser. Dermed vil det blive sværere at opføre de larmende vindmøller tæt på beboelse.\nPludselig indfører Miljøstyrelsen en usikkerhedsmargin ved måling af lavfrekvent støj. Desuden hæver man flere gange vurderingen af, hvor godt mølle-naboernes huse er lydisoleret. Så kan vindmøllerne larme mere, uden at de på papiret overskrider reglerne.\nSe også: Ingen vindmøller hos de rige\nPeter Pagh mener på den baggrund, at reglerne bør kigges efter i sømmene.\n- Det er mig bekendt ikke normalt, at man holder fortrolige samtaler med den branche, man skal regulere. Sagsbehandlingen giver indtryk af, at myndigheden er filtret lidt for meget sammen med vindmølleindustrien, og derfor kunne man godt ønske, at Folketingets Ombudsmand ser nærmere på, hvordan det samarbejde er foregået.\n- Alt tyder på, at man har taget en beslutning om, at man gerne ville udbrede vindmøller, og så har man indrettet støjreglerne derefter. Det er imod den afvejning, der er i miljøbeskyttelsesloven, siger Peter Pagh.\nProfessor i statskundskab på Aarhus Universitet Peter Munk Christiansen mener, at det ser ud, som om vindmølleindustrien har vundet over vindmøllenaboerne:\n- Meget kan tyde på, at det er vindmølleindustrien, der har fået lov til at tale højest her, og at man i forbindelse med det har set mere rundt på nogle af de vidensmæssige faktorer, herunder støjen og dens mulige helbredsmæssige effekter.\n- Det er det klassiske spil mellem viden og magt. Når der er stærke erhvervsinteresser på spil, er det ikke usædvanligt, at der er en tendens til, at magten – i dette tilfælde vindmølleindustrien – vinder, siger Peter Munk Christiansen, der til daglig studerer forholdet mellem interesseorganisationer og politik.\nVicedirektør i Miljøstyrelsen Claus Torp mener ikke, at lavfrekvent støj fra vindmøller udgør et alvorligt problem, og ser intet akut behov for nye retningslinjer.\n- Lavfrekvent støj over 20 dB kan give søvnproblemer og stresssymptomer som træthed og hovedpine. I praksis tillades mere støj. Hvorfor?\n- Grænseværdierne har tendens til at overvurdere den virkelige støj pga. beregningsmetoden. Støj giver anledning til gene, men vi kan ikke fjerne alle gener fra støj. I særlige tilfælde kan der godt være et støjniveau, der er højere end beregningerne, men det er ikke et generelt billede, siger Claus Torp.\n- I har flere gange hævet lydisolerings-tallene og indført en buffer på to dB, så der kunne opstilles vindmøller tæt på beboelse. Hvem er det til gavn for?\n- Bekendtgørelsen er meget restriktiv, og vindmølleindustrien var utilfreds med den. Der kan ikke sættes møller tættere på huse end tidligere.\n- Hvorfor går I i 2011 imod ekspertadvarsler om støj?\n- Udgangspunktet var, at der ikke skulle laves begrænsninger for udbygningen af vindmøller, men det endte med at blive en skrappere regulering.\n- I holder møder med vindmølleindustrien og udveksler fortrolige oplysninger med en branche, I regulerer. Hvor almindeligt er det?\n- Vi fik støjtal fra to producenter for at vurdere konsekvenserne. De er fortrolige, fordi de er konkurrence-følsomme.


DE BEDSTE FRA ‘HARRY STYLES’ | Amalie Wessel DE BEDSTE FRA ‘HARRY STYLES’ – Amalie Wessel\nDirekte link til min YouTube-kanal Den sidste vlog i rækken af vlogs fra Aarhus blev udgivet\nDE BEDSTE FRA ‘HARRY STYLES’\nJeg havde jo forudbestilt Harry Styles’ album ‘Harry Styles’ for et par uger siden, men da det jo var helligdag i går, har jeg til min store ærgrelse selvfølgelig ikke fået det med posten endnu. Min tålmodighed holder simpelthen ikke til at vente på sådan noget, når hele molevitten ligger på Spotify, så jeg brugte det meste af dagen i går på at lytte albummet igennem. Og så lytte det igennem igen. Og igen og igen, og jeg vil gerne dele mine favoritter med jer. Jeg ved godt, at der sikkert sidder nogen, som udelukkende ser ham som ham fra One Direction, men jeg har først lige opdaget ham som artist her i 2017, og det synes jeg, at flere skulle gøre sig selv den tjeneste at opleve også. At se ham med nye øjne. For han er fandme god. Og dygtig. Man udvikler sig jo også, og jeg tænker, at han blev stjerne, før han nåede at tænke over, hvilken slags musik han ville lave, og nu er han så blevet voksen, og har lagt stilen om. Det er lidt ligesom, at jeg engang var Tokio Hotel fan i emo-tøj, og nu har jeg en personlig modeblog. HAHA!\nNå, men her er altså mine favoritter fra albummet, som i sin helhed er overdrevet imponerende. Jeg har undladt nogle af de sange, jeg tidligere har udtrykt begejstring for her og her. Det er ret rocket, og så er der klart leget med lydsiden på en måde, der rigtig fint komplimenterer de ting, Harry kan med sin stemme. Jeg er mest til de sange, hvor hans stemme er meget i fokus, og hvor tempoet er lavt. Der er faktisk en enkelt af sangene, der har noget John Mayer lyd over sig. Ej, men stilen i de her sange er sgu lige mig, og jeg skal have købt mig et par ordentlige høretelefoner, for iPhone høretelefoner er ikke sangene værdige.\nJeg håber, I har det okay med denne her slags indlæg. Bloggen er jo mit kreative frirum, og derfor tager jeg mig også den frihed at skrive om lige dét, der får det til at krible mest i fingerspidserne. Og for tiden er det altså musik, der fylder sindssygt meget, og bringer mig utrolig meget glæde og pusterum i min hverdag. Jeg håber, musikken kan gøre det samme for jer!\nSmid et like på min Facebook, hvis du også er lidt lun på Harry Styles anno 2017.\nNu har jeg allerede liket din Facebook, men jeg er i den grad vild med Harry anno 2017! Jeg har fulgt med i One Direction i flere år, så var spændt på at høre hans album – og jeg er virkelig imponeret! Så for at besvare din tweet; jeg gør begge dele :-)\nEr vild med din kommentar, Line! Fandme sejt du følger så godt med :) Og hvor er jeg glad for, at jeg ikke er den eneste, der er glad for hans nye album ;) Er også spændt på den film, der udkommer om to dage ..\nHaha, tak! :-)\nNej, det er du ikke ene om ;-)\nUuh ja, den glæder jeg mig også til at se. Det bliver spændende at få lidt baggrundsviden om processen\nHan er også helt fantastisk! Jeg tænkte også på, om ikke du evt. vil lave et indlæg med idéer til studentergaver, både som man selv kan ønske sig, men også som man kan give sine venner – og gerne i alle prisklasser ;)\nJa han er så!! Og det er en helt fantastiske idé, Mathilde. Sådan et indlæg laver jeg :)\nDirekte link til min YouTube-kanal Den sidste vlog i rækken af vlogs fra Aarhus blev udgivet til jer i går aftes, og der har allerede været …


Mangler du en dygtig frisør? -\njanuar 14, 2022 Nevaeh Moore 0 Comments\nStår du og mangler en dygtig frisør, er du havnet det helt rigtige sted – heldigvis! Her kan du få hjælp til at finde dygtige, lokale frisører, der ved alt, hvad der rører sig indenfor hårmode. Du er dermed havnet i den helt rigtige frisørstol!\nBor du i eller omkring Hillerød?\nHvis du leder efter en god frisør i Hillerød, vil du også hurtigt finde www.salonrosted.dk. Bor du i eller omkring Hillerød har du kun gode grunde til at vælge en lokal frisør i Hillerød – der helt sikkert vil tage sig af dit hår på bedste vis. Heldigvis er Sjælland ikke større, end at du ganske nemt kan nå til Hillerød, uanset hvor du bor på øen.\nSpecialister i både farvninger og striber i håret\nVil du enten gerne have farvet dit hår eller trænger du blot til en omgang striber, må vi atter konstatere, at du er havnet i den helt rette frisørstol. Her er de nemlig specialister i netop disse to behandlinger. Vil du være garanteret et godt og smukt resultat næste gang, du enten skal have lavet en farvning eller blot striber i håret, ved du derfor nu, hvor du bør gå hen, hvis du vil have den allerbedste behandling. Det er dumt ikke at alliere sig med specialisterne på området!\nHar du førhen oplevet, at en frisør ikke kan arbejde med din hårtype?\nMange frisører er bedre til visse hårtyper end andre. Dog er dette bare ærgerligt for dem, der har en hårtype, som frisøren ikke kan arbejde med. Særligt hvis ikke dette er meldt klart og tydeligt ud på forhånd, og i stedet påvirker hvor godt resultatet bliver. Heldigvis er der ingen hårtyper, som ikke kan håndteres her. De dygtige frisører er nemlig både uddannet og specialiseret i at vurdere, hvordan de kan style dit hår bedst muligt uanset din hårtype.\nDet betyder også, at du aldrig regner med at få et resultat, der så ikke lever op til dine forventninger efterfølgende.\nHvis man gerne vil kunne tillade sig at kalde sig for den bedste frisør i Hillerød, skal man naturligvis også leve op til en vis standard – og det må man sige, at de gør her.\nEn frisør med blik for detaljen\nFrisørens fornemmeste opgave her er at hjælpe dig med at få det look og det udseende, som du ønsker rent hårmæssigt. Det betyder også, at du vil møde både dygtige og erfarne frisører, der har kompetent viden til at rådgive dig i dit valg af frisure og styling.\nDu har derfor både rådgivning og støtte med hele vejen. Frisørens fineste opgave er at gøre dig både glad og tilfreds – og have skabt et look der fremhæver dit udseende på den allerbedste måde.\nDu er havnet hos en frisør, der sætter en ære i et perfekt stykke arbejde og som evner at have blik for selv den mindste detalje. Intet er for småt – alt skal være i den bedste orden. Det vigtigste er, at du bliver glad for dit resultat, ellers er arbejdet ikke tilfredsstillende nok. Heldigvis er der fyldt med både glade og tilfredse kunder.


velgørenhed Arkiv - Page 3 of 4 - Masanga Hospital\nMennesker i Masanga 3 – Michael Jones\n3. december 2011 af Sara Thordal Jensen Skriv kommentar\nI begyndelsen af 2011 ansatte Masanga Hospitalet Michael Jones som Finansiel Manager, og det har man bestemt ikke fortrudt. Michael Jones er en dygtig taler, og formår at sælge fremtidsvisionen om hospitalet på levende vis. Desuden har han et enormt netværk i Freetown, hvilket ofte kommer ham til gavn i hans arbejde.\nKategori: Julekalender, Masanga, sierra leone Emne: budgetter, freetown, hjælp, Jul, jungle, Masanga, mennesker, Michael Jones, ngo, Sierra Leone, velgørenhed\nSPIS FOR MASANGA\n15. februar 2011 af Steendahl 1 kommentar\nKom ud og spis en god middag for 150 kr og støt samtidig Masanga. Sådan lyder tilbuddet fra en af Masangas venner Adil Erdem, der – sammen med kollegaer og elever på Høje-Taastrup Sprogskole – vil lave en uforglemmelig aften for venner af Masanga hospitalet. Adil Erdem, der – udover at være lærer på Sprogskolen […]\nKategori: Danmark, frivillige, Masanga Emne: Adil Erdem, høje tåstrup, mad, Masanga, masangas venner, Peter Bo Jørgensen, spis, velgørenhed


Aars Boligforening markerer jubilæum og direktørskifte\nDer er sket meget siden direktør Jens Sveistrup Damgaard den 1. februar 1990 tiltrådte som chef for Aars Boligforening. Det er lykkedes at fjerne Aars som sort plet på Danmarkskortet med hensyn til almennyttige boliger. 1. november 2018 afløser Brian Larsen, nuværende direktør i Jutlander Banks Aars-afdeling, den legendariske chef Jens Damgaard.\nI Jens Damgaard chefperiode er antallet af lejemål steget fra cirka 250 til cirka 1200, administrationspersonalet øget fra en til seks og antallet af viceværter fra to til 13.\nJens Damgaard kommer ikke til at kede sig, når han går på pension. Han vil dyrke sin interesse for sang og musik og lære at spille klaver. Så vil han gå på tysk-kursus for at udbygge sprogkundskaberne fra sin barndom og ungdom i det sønderjyske. Der skal også være tid til at passe hans gård og fortsætte avlsarbejdet med heste af holstener-racen, som for øjeblikket tæller 17 heste. Endelig glæder den afgående boligforeningsdirektør sig til at få bedre tid til en ridetur i skov og natur.\nDen ny direktør, Brian Larsen, er uddannet i Sparekassen Himmerland, Aars. Han har været afdelingsdirektør i Tønder Banks afdeling i Tinglev og herefter afdelingsdirektør i Den Jyske Sparekasses afdeling i Sdr.Omme, før han i 2005 vendte tilbage til fødebyen Aars.\nAars Bolihgforening markerer direktørskiftet i forbindelse med boligforeningens 75-års jubilæum ved en reception på Aars Hotel fredag den 12. oktober 2018 kl.13.00-16.00.


Se FCK - FC Nordsjælland | Live Stream | Gratis | Optakt\nMesterskabsfest i Parken: Optakt til FCK - FC Nordsjælland\nDer er lagt op til en stor mesterskabsfest, når FC København tager imod FC Nordsjælland i Parken lørdag eftermiddag. Læs mere om det her!\nI vores optakt til Superligakampen mellem FCK og FC Nordsjælland gør vi dig klogere på forventede startopstillinger, odds og live streaming samt meget andet.\nSuperliga-guldet bliver fejret i Parken\nSuperligaens mesterskabsslutspil afsluttes lørdag eftermiddag, hvor der spilles tre kampe på samme tid. Mens OB og Brøndby kæmper om hhv. bronze og europæisk fodbold i Odense, så er der ikke ret meget på spil mellem FCK og FCN.\nFC København har allerede sikret sig det danske mesterskab, og vanen tro, så bliver det fejret i den sidste kamp i Parken.\nEfter den forfærdelige sidste sæson har FC København løftet sig markant, og det er helt fortjent, at de nu kan fejre mesterskabet.\nOver 30.000 på lægterne\nDer forventes et hav af mennesker i Parken. Der er allerede solgt omkring 30.000 billetter, så hvis du vil i Parken er det ved at være på tide.\nDer bliver nok ikke helt udsolgt, men det bør blive en af de mest besøgte kampe i denne sæson af Superligaen.\nFCKs rekord i indeværende sæson er 33.134, som var til stede, da FCK sikrede mesterskabet imod Brøndby.\nBåde FCK og FCN kan spille frit\nDet står som sagt fast, at FCK bliver på førstepladsen, og da FC Nordsjælland heller ikke kan nå noget, så bør det blive en åben og underholdende kamp.\nBegge mandskaber spiller generelt noget offensiv og seværdig fodbold, og med tanke på kampens betydning og atmosfæren i Parken, så bliver det nok en fed kamp at se på.\nFC København har været en skygge af sig selv siden, at de sikrede sig mesterskabet. De har indkasseret hele otte mål i de seneste to kampe, men der bør være mere koncentration på foran egne fans.\nSidste kamp for Flemming Pedersen som cheftræner?\nFlemming Pedersen overtog trænerposten efter Kasper Hjulmand efter grundspillet, men det har bestemt ikke været en succes endnu.\nFC Nordsjælland er fortsat uden sejr under hans ledelse, og de bør kraftigt overveje om den ellers så anerkendt fodboldhjerne virkelig skal stå i spidsen for førsteholdet.\nFCK – FC Nordsjælland: Skader og karantæner\nFCK må undvære Andreas Bjelland, men har derudover de stærkeste spillere klar, og det forventes ikke, at Ståle Solbakken vil rotere lige så meget, som han har gjort i de seneste to kampe.\nDer vil blive sagt farvel til William Kvist og Peter Ankersen, som begge er fortid efter sommerferien.\nFC Nordsjælland kan også stille i tæt på stærkeste opstilling, men Mads Valentin er tvivlsom, mens Karlo Bartolec har karantæne, og han er endda rygtet kraftigt til FCK, hvilket nok bliver offentliggjort efter kampen.\nFCK – FC Nordsjælland: Forventede startopstillinger\nPeter Ankersen – Denis Vavro – Sotirios Papagiannopoulos – Nicolai Boilesen\nUlrik Jenssen – Victor Nelsson – Abdul Mumin – Mathias Rasmussen\nNicklas Jakobsen – Magnus Kofod - Mohammed Kudus\nAndreas Skov Olsen – Mikkel Rygaard – Jonathan Amon\nFCK – FC Nordsjælland: Odds på kampen\nDu kan få disse odds på FCK – FC Nordsjælland hos bet365 (odds er fra 24/05 – 10.50):\nFCK – FC Nordsjælland: Live Stream Superliga-fodbold\nDu kan live streame FCK – FC Nordsjælland hos Viaplay.


Lander stor aftale: Gode nyheder for dansk topboksning – Ekstra Bladet\nSamfund 2 timer siden Dansk Energi: CO2-reduktion kan gøre det svært at købe benzinbil Biler 20 minutter siden Vild Aston Martin: Er det Bonds næste bil? Danske kendte 16 minutter siden Ny vild rekord! Her er årets dyreste hushandel Samfund 1 time siden Kinas præsident har indledt sit første besøg i Nordkorea Dansk politik 9 minutter siden Efter forhandlings-kaos: Nu svarer Mette F. igen Samfund 2 timer siden Dansk Energi: CO2-reduktion kan gøre det svært at købe benzinbil\nFredag d. 24. maj. 2019 - kl. 13:29 0\nEkstra Bladet og Danish Fight Night indgår et tre-årigt samarbejde. De danske top-boksere kan ses via Ekstra Bladets Plus-abonnement til 99 kroner om måneden\nEkstra Bladet indgår samarbejde med Mogens Palle vedr. boksestævner. Producer: Martin Lorentsen\nBoksefans har længe skullet søge med lys og lygte for at finde de danske fightere i aktion, men nu har Ekstra Bladet og Danish Fight Night indgået et samarbejde, som sikrer dækningen de næste tre år.\nHer kommer Danish Fight Night-stævner fremover til at kunne ses på ekstrabladet.dk. Det kræver kun et Ekstra Bladet++ -abonnement, som kan købes for 99 kr./måned.\nEndelig skal Ditlev Rossing forsvare sin WBC-juniortitel i en såkaldt 'Graduation Fight'.\nSarah Mahfoud er interkontinental mester i IBF. Hun skal også i kamp i Randers. Foto: Lars Poulsen\n- Ekstra Bladet har været meget inde i boksning, og jeg håber, at de vil være med til at bygge noget op inden for professionel boksning, så vi kan komme tilbage til tidligere tiders niveau.\n- Vi er kommet op på et temmelig højt niveau, og med tre titelkampe til stævnet i Randers er der lagt op til noget godt. Det bliver et kanon stævne. Det er jo unge mennesker, der skal i ringen, og jeg ser store muligheder i dem.\n- På det her tidspunkt, hvor jeg er blevet 85, går jeg op i, hvilke kampe jeg selv har lyst til at se. Jeg er godt tilfreds med det, vi har planlagt.\nSå kan du love, at Danish Fight Night-bokserne får den modstand, de fortjener?\n- Ekstra Bladet har altid haft et stort og engageret boksepublikum med masser af passion for sporten. Dem kan vi nu forkæle endnu mere med denne aftale, hvor vi kan streame Danish Fight Night-stævnerne til vores PLUS-kunder.\n- Heldigvis stiger kvaliteten hos Mogens Palles boksere støt og roligt - og der er næppe tvivl om, at han står med den mest talentfulde stald i dansk boksning. Derfor er det fedt, at vi med denne aftale kan være med hele vejen og forhåbentlig få genrejst dansk topboksning, siger Ekstra Bladets sportschef, Allan Olsen.\nStævnet 15. juni afvikles i Arena Randers og er med navnet 'Jørgen 'Gamle' Hansen Memorial' en hyldest til den gamle mesterbokser, der boksede flere store kampe i netop Randers. Blandt andet i den legendariske sejr over Dave Boy Green, der fandt sted for 40 år siden.\nKøb adgang til stævnet og en masse andet fedt PLUS+indhold lige her.\nSe også: Ville myrde ham: Brutalt knockout i 1. omgang\nSe også: Fik sviner af rivalen: - Hun skal nok blive klogere ...\nSport og Spil 6. jan. 2017 - kl. 14:55\nSønderjyskE 48 minutter siden


Minister vil mindske karakterbetydning i optagelsessystemet – Nyheder fra Bornholm » Bornholms Tidende\n24. SEP 2020 24. sep 2020 • 21:59 POLITIK AF\n– Vores optagelsessystem fordrejer de unges uddannelsesvalg. Dem med de højeste snit, klumper sig sammen på meget få uddannelser.\n– Og karakterer fylder mere og mere for de unge mennesker, og det trækker tråde til, om de lærer i dybden eller bare jagter det høje gennemsnit. Her er der noget, som ser bekymrende ud, siger Ane Halsboe-Jørgensen.\n– Nogle af dem tænker strategisk og fravælger de fag, de oplever som svære, fordi det vigtigste for dem er karakteren. Og det er det modsatte, vi vil have dem til at gøre, siger ministeren, der endnu ikke har et klart svar på, hvordan systemet skal ændres.\n– Politisk skal vi have en diskussion om, hvor meget mere der skal ind ved siden af karaktererne, siger hun.\n– Det er hundrede procent de unges eget valg, men vi kan se i evalueringen, at det vægter højt, hvad de tror, omverdenen synes er prestigefyldt. Og lader de sig styre af det, så er det jo ikke et reelt frit uddannelsesvalg. Så føler man sig presset, siger Ane Halsboe-Jørgensen.\n– Ensidig fokus på snittet kan modarbejde det, vi på længere sigt gerne vil have i erhvervslivet, siger han.\nSpringene er for store mellem karaktererne, minuskarakteren skal fjernes, og “i toppen må der godt være noget at stræbe efter, som er endnu højere end det nuværende 12-tal”, har ministeren tidligere udtalt.


Projekt "Køb Kun Brugt" Julegaverne 2019 - FamilieFinanser\nEt indlæg om de julegaver vi har købt i år, og hvad det har kostet\nJulegaverne skulle jo gerne være kronen på værket af vores familieprojekt for 2019 “Køb Kun Brugt”. Vi har dog ikke udelukkende købt brugte gaver, for det var faktisk lidt sværere end jeg havde regnet med. I løbet af året har vi hoppet lidt let og elegant over det med at give gaver uden at købe nyt. Vi har primært givet pengegaver, men også oplevelsesgavekort, og været med i fællesgaver (sammenskudsgaver) til venner og kollegaer. I vores familie giver vi ikke rede kontanter i julegave, her forsøger vi at opfylde ønsker.\nVores familieprojekt for 2019.\nI et år vil vi udelukkende købe brugt, og intet nyt.\nDet skal gerne spare os en masse penge, men det har også den fantastiske sidegevinst, at være rigtig godt for vores jordklode.\nLæs mere om selve Projekt “Køb Kun Brugt”\nBrugte gaver i løbet af året\nDe steder hvor brugte gaver har gjort sig rigtig godt i løbet af året, er gaver hvor man ikke får en ønskeseddel, og så de mindre og lidt upersonlige gaver. Uden ønskeseddel kan fx nævnes kalendergaver fra nissen, hvor vi primært har givet brugte brætspil og jumbobøger mv. Men også de små gaver til klassefødselsdage, hvor vi ellers gerne giver mønter, for at barnet kan spare sammen til noget brugbart. Raflegaver kan også snildt være brugte ting. Men også til voksnes fødselsdag, hjemmelavede gaver af brugtkøbte materialer, fx et armstrikket tæppe. Og så har det har være overraskende nemt at finde lækre brugtkøbte babyting og babytøj, som sælges uden at være brugt forinden, til babyshower, barselsgaver og dåbsgaver.\nTanker om julegaver\nJulegaverne er en anden snak. Det har været svært i forhold til at købe brugt. Det er i det hele taget enormt svært, ikke at komme til at presse sine egne værdier, ned over hovedet på de personer, som man gerne vil glæde med en julegave. For det er jo dét, som er formålet med at give en gave – at glæde modtageren. Så her har vi været lidt i konflikt omkring projekt “Køb Kun Brugt” og så det at give hvad modtageren rent faktisk ønsker sig.\nJeg vil sige, at købestoppet i år, har gjort os meget mere bevidste om hvad vi selv ønsker os. Både børn og voksne. Børnene har i år ikke fået legetøjskataloger eller lignende til inspiration. De sidste år, har der nemlig været alt for mange gaver under træet, som ikke er blevet værdsat andet end da gaven blev åbnet. Og det er jo mega ærgeligt, og et voldsomt spild. Så i år har ungerne virkelig været i tænkeboks angående deres julegaveønsker.\nNetop det her, med at give en gave som bliver brugt og værdsat, er også det, som i nogle tilfælde har ledt os væk fra at købe en julegave brugt. Fx har min søster ønsket sig et par sorte bukser i et bestemt mærke og en navngiven variant af det mærke, hvor pasformen er helt perfekt til hende. I princippet kunne jeg sagtens have fundet et par lignende sorte bukser på den blå avis, måske endda nogle der stadig havde prismærket på. Men det specifikke tøjmærke, størrelse og model kunne ikke findes brugt. Så jeg købte dem fra ny. Alternativet ville nok være, at vi gav et par brugte bukser som lignede dem hun ønskede sig, som måske kom til at ligge bagerst i tøjskabet. Og hun alligevel selv, endte med at købe det par bukser fra ny, af de specifikke hun ønskede sig. Og så er vi jo lige vidt, rent klimamæssigt.\nØkonomien omkring julegaverne\nI det følgende vil jeg fortælle om, hvad vi har købt i julegave, både nyt og brugt. Det er de gaver, som vi har stået for at købe, men ikke kun fra os selv. En del af gaverne er købt på vegne af familiemedlemmer, som har givet penge og bedt os selv stå for indkøb af gaver fra dem til os.\nTotal har vi en udgift for julegaver på 8922 kr, hvoraf de 2300 er pengene til gaver fra andre til os, som vi selv har stået for at indkøbe. Jeg har valgt at medtage de gaver fra andre i dette indlæg, fordi vi havde fuld råderet over hvad der blev købt. For de 2300 er købt 10 gaver.\nDe resterende 6622 kr er fra vores egen lomme. Disse penge fordeler sig på gaver vi har givet hinanden indbyrdes, og gaver vi har givet til øvrige familiemedlemmer. Vi 4 i vores husstand, og har indbyrdes givet hinanden gaver for 4428 kr. Vi var i år på gave med andre 14 familiemedlemmer, de har til sammen fået gaver for 2194 kr.\nJulegaver købt brugt\nDet er dog lykkedes os, at give en del brugte julegaver alligevel. Primært til os selv indbyrdes i husstanden. Men også en brugt bog i fin stand, til et andet familiemedlem. Jeg selv fik rulleskøjter og beskyttelse hertil. Der er overraskede mange par næsten ubrugte rulleskøjter til salg på dba. Det er gaven til mig fra min mand, og jeg glæder mig til at komme ud og rulle ture med ungerne.\nDerudover har vi købt en del brugt til børnene. Fx Kreativt legetøj, hvor børnene skal følge en opskrift og lave krystaller, og et eksperimentsæt med magnetisme, statisk elektricitet, batteri og elmotor. Et brætspil med tarokkort, er der også købt brugt.\nBøger er virkelig godt som brugtkøb. Børnene fik hver de første bøger fra bogserier, og hver en anden tykkere bog, som passer til deres læseniveau. Sønnen fik også to forskellige bøger med gåder og opgaver, sjov at disse findes på brugtmarkedet uden at være udfyldt. Datteren fik en kogebog og en bagebog, begge alderssvarende.\nOplevelser med videre\nNogle ting fungerer ganske enkelt ikke som brugt. Fx oplevelsesgaver, billeder og andre fotogaver, og spiselige lækkerier, som også var under træet i år. Det siger sig selv, men hører ikke rigtig til under “brugt” eller “nyt”. Vi synes at fotogaver er gode til voksne, fx børnenes bedste- og oldeforældre.\nLæs også indlægget om Jul & Genbrug ; hjemmelavede gavemærker, hjemmelavet kalenderlys og intet nykøbt gavepapir i år.\nJulegaver købt nyt\nDe julegaver vi har købt fra ny, er :\nNyudkomne bøger, som ikke findes på brugtmarkedet endnu.\nElektronik, fordi at meget af det, desværre ikke fremstilles i en kvalitet der er ment til at holde til flere ejere/gennem en længere årrække.\nEt løbehjul, som var billigere på tilbudspris end brugtpris. Det samme med playstation spil + noget tøj i et specifikt mærke. Her sætter den økonomiske fornuft ind; det skal simpelthen ikke være dyrere for os at købe brugt.\nSom med bukserne jeg fortalte om, var det også et specifikt ønske om et fødselsdagstog i et bestemt motiv, som ikke fandtes på dba.\nEn kasket, et brætspil, gipsafstøbningssæt, en notesbog og nogle tusser.\nEn kjole, købt i stedet for et gavekort til en specifik tøjbutik\nOg så makeup og duft, hvor vi er tilbageholdende med at købe brugt, på grund af risikoen for kopivarer.\nEr vi så tilfredse?\nHer mener jeg med vores egen indsats, i forhold til at projektet “Køb Kun Brugt”. Både og, vil jeg sige. Vi kunne godt have gjort det bedre. De gavemodtagere, hvor der ikke var tale om specifikke ønsker, kunne vi reelt set bare have givet oplevelser, frem for fysiske gaver. Det havde set bedre ud, her i “opgørelsen”, og også i et klimaperspektiv, hvor oplevelser er bedre end nykøb. Så der er helt klart plads til forbedringer næste år.\nSet i forhold til tidligere år, har vi dog alligevel rykket os meget. Både i forhold til, at der i det hele taget er brugte gaver under træet. Men også særligt bevidstheden om, hvad vi egentlig mangler i vores liv og ønsker os, som vil give os værdi og glæde. Jeg forestiller mig, at vi med de gaver som vi og særligt vores børn har fået i år, ikke vil opleve det samme spild som tidligere.\nMed spild mener jeg, gaver som når nyhedsværdien har lagt sig, ikke bruges yderligere. Børnene har været virkelig velovervejede i deres julegaveønsker i år. Men vi har også i løbet af året, haft mange snakke om hvilke ting/gaver man har meget glæde af, og hvilke som man kunne have undværet.\nFølg bloggen FamilieFinanser\nI 2021 er bloggens fokus på Dagens Sparetip, hvor her hver femte dag, vil udkomme 5 nye sparetips. Som noget nyt, har FamilieFinanser fået en Shop med Downloads. Læs mere om Familien bag bloggen, og om vores familieprojekter : Købestop-op fra 2020, og Køb Kun Brugt fra 2019.\nKig forbi facebookgruppen Spar Penge i Hverdagen hvor medlemmerne deler alverdens sparetips. Du kan også følge bloggens Facebookside eller Instagram\nFamilieGaverProjekt UpdateVores tal\nAf FamilieFinanser 2 Kommentarer\nBrugte gaver og alternative forslag til bæredygtige gaver\nPakkekalender med genbrugsgaver\ndecember 28, 2019 kl. 8:38 am Svar\nVi har begrænset vores gaver så vi kun giver gaver til børnene i familien og dem er der så 5 af – vores egen inkl. Det blev for mange ubrugelige ting og bytte-gavekort for mig til at jeg gad give resten af familien så da min mands side af familien foreslog at vi skulle stoppe med at give gaver slog vi til og meldte det ud til min side af familien. Min bror og hans familie har også altid returneret det meste vi har givet dem (selv når tingene stod på deres ønskeliste).\nVi har brugt for 500 kr. pr. barn, dog lidt mere til vores datter ca. 1500 kr. Vi har ikke prioriteret at købe brugt da vi ikke umiddelbart kunne finde de pågældende ting brugt og så valgte at bruge tiden anderledes – til gengæld har vi solgt noget af vores datters ubrugte og dermed næsten nye legetøj, her op til jul, til glæde for andre.\nHun har fået et par sko, et sæt nattøj, et penalhus og en (Elsa) kuffert hvilket altsammen var ting som hun alligevel skulle have, derudover et stort Frozen 2 Lego sæt og så en Elsa dukke fra julemanden.\nMin mand og jeg har givet hinanden en mindre gave hver, så der var noget at pakke op overfor vores datter – cremer jeg var ved at løbe tør for og Lego som han samler på da vi ikke mangler noget og jeg ikke vil have mere som fylder vores hjem. Alt i alt 4.500 kr.\njanuar 9, 2020 kl. 8:25 am Svar\nDet lyder dejligt nemt og overskuligt sådan som i gør det, hvor der kun er julegaver til børnene. Og så giver det bare rigtig god mening, at give ting som man alligevel ville have købt, som gaver, frem for at “opfinde” ønsker, der som du siger, bare bliver fyld i hjemmet.


Normalpris 0.00Kr 329.00Kr\nStrik eller Hækle Strik Hækle\nKUN 1991 TILBAGE\nVelkommen til GarnoBoxen.\nGarnoBoxen er en måde at forkæle sig selv lidt hver måned. Vi sender en GarnoBox ud til alle tilmeldte kunder en Gang om måneden. Vil du springe en GarnoBox over? Intet problem, du logger bare ind, og trykket at du vil springe over, så trækker vi ikke den måned og vi sender ikke den måned, dit abonnement fortsætter automatisk måneden efter.\nMed i GarnoBoxen får du også alle fordelene ved Bonus VIP, som giver dig ekstra mange Bonus Point når du handler hos os. Du kan læse mere om Bonus VIP her.\nHvad er der i GarnoBoxen?\nVi kan ikke fortælle præcis hvad der er i GarnoBoxen fra måned til måned, da den jo er ment som en overraskelse til dig selv hver måned, og der er jo ikke meget ved en overraskelse som man kender indholdet på i forvejen, vel? Derfor har vi valgt kun at fortælle at:\nDer er ALTID Garn i.\nNår der er tilbehør i, passer det til den GarnoBox du har valgt (Strik eller Hækle)\nDu får altid mere for pengene end hvis du handlede normalt på hjemmesiden.\nDet er vigtigt for os at du ikke føler dig tvunget til noget, GarnoBoxen har ingen binding, du kan opsige det til udgangen af en måned, og så fortsætter det ikke efterfølgende måned.\nDet er heldigvis ikke særligt kompliceret med betalingen. Når du tilmelder dig, betaler du 1. Måneds abonnementsgebyr. Tilmelder du dig efter d. 10. i måneden, vil din betaling gælde for den efterfølgende måned. Tilmelder du dig før d. 10 i måneden, gælder din betaling for indeværende måned, og du får indeværende måneds GarnoBox. Fremadrettet vil din betaling så være d. 1 i måneden. BEMÆRK! Da dette er en abonnementordning bliver beløbet trukket fra din konto med det samme.\nVi sender GarnoBoxen med GLS eller Bring til nærmeste pakkeshop. Hvis du ønsker en anden forsendelsesmetode, vælger du det bare ved kassen, men du skal være opmærksom på at du selv betaler differencen. Du vil opleve at der står pris på forsendelsesmetoderne, det har vi dog taget højde for hvis du kigger på Totalbeløbet i kassen. Når du går til kassen står der nemlig 294,- i stedet for 329,- som GarnoBoxen jo koster, men når du har valgt forsendelsesmetode passer beløbet, selvfølgelig alt efter hvilken forsendelsesmetode du vælger.


Mange gange så kan det være svært at beslutte sig for hvad for noget tøj man skal købe. Det de har i butikken er ikke lige det man drømmer om, men på anden side har man brug for et par bukser og man gider ærligt talt ikke shoppe mere.Sådan er der mange der har det og derfor er der også mange, der ender op med noget tøj de egentlig ikke kan lide.\nMen det behøver ikke være sådan. Hvis man handler på nettet, så bliver det hele lidt nemmere. Det kræver bare ikke så meget energi at besøge adskillige online tøjbutikker og samtidigt, så vil også ofte kunne opleve at tøjet er billigere på nettet.Men det slutter ikke der. Det kan blive nemmere endnu, hvis man bruger den nye service på nettet der hedder pointen.dk.\nMen den service, så er det lige til at se hvad de har i en masse online tøjbutikker på samme tid – og hvad tøjet koster rundt omkring.Hvis jeg nu fx. gerne vil have mig et par nye Tiger of Sweden jeans, så kan jeg hurtigt og nemt lige tage et kik på pointen.dk’s Tiger of Sweden jeans side og så se hvad en mængde forskellige tøjbutikker har til salg af jeans fra dette mærke.\nJeg kan også se hvad tøjet koster de forskellige steder, så jeg kan vælge det tøj jeg helst vil have så billigt som muligt.Det vil i den grad undre mig, hvis ikke pointen.dk ender med at blive en sindsygt populær side for det er godtnok smart sådan at kunne overskue en masse tøjbutikker på samme tid.


ANDERS LUND - Dossier\nLandstræner, landevejscykling, 34 år\nAllerede da ruten til VM 2019 blev præsenteret, fik Anders Lund en god mavefornemmelse. To år forinden i Bergen havde det danske hold i hans øjne kørt et fantastisk VM og været med til at dominere en meget hård finale, og selv om ruten sidste år i Innsbruck desværre ikke lå så godt til hans ryttere, havde der alligevel været lovende tegn. Efter at han selv havde været i Yorkshire for at gennemkøre årets VM-rute, var han ikke længere i tvivl om, at det kunne blive særdeles spændende. ”Tilbage i 2017 havde jeg tænkt, at hvis vi fortsatte ad samme spor, ville den helt store chance opstå på et tidspunkt. Da jeg så ruten for i år, vidste jeg med det samme, at her lå en mulighed for at skabe et stort dansk resultat.”\nAnders Lund troede egentlig, at han var færdig med cykelløb, da han pensionerede sig fra sadlen i 2013. Som ungdomsrytter havde han været meget talentfuld og vundet en del løb, men som senior blev han hjælperytter på hold som CSC, Leopard-Trek og Saxo Bank-Tinkoff Bank uden personligt at opnå den helt store succes. Sideløbende med karrieren havde han været fascineret af det liv, som hans venner i Danmark levede på universitetet, der virkede som et ”fantastisk sus af druk, damer og academia”. Samtidig var han lidt misundelig på folk, der havde det forkromede overblik inden for områder som litteratur, politik og historie. Så da han var færdig med at cykle, tænkte han, at han ville prøve at overføre den dedikerede målrettethed fra cykelsporten og bruge det til at hamre igennem bøgerne på historiestudiet i stedet. Derfor var han heller ikke interesseret, da Lars Bonde fra Danmarks Cykle Union i første omgang ringede. I hvert fald ikke nok til at afblæse den akademiske drøm. Men i tiden efter havde han det alligevel mærkeligt med sin beslutning. Lund kunne mærke, at der var noget, der hev i ham, så da han igen blev kontaktet om at blive landstræner, kunne han ikke dy sig for at sige ja til et møde. Så vidste han godt selv, hvad klokken var slået. I 2016 tiltrådte han derfor sin nye stilling.\nDet er Anders Lunds primære ansvar løbende at vejlede de danske U23-ryttere og stå i spidsen for deres løb, og samtidig er han ansvarlig for at udtage seniorlandsholdet, skitsere planerne og lægge taktik for OL, EM og VM. I stedet for at forsøge at mikrostyre rytterne under løbene ser han det som sin vigtigste mission at skabe en overordnet strategi og sikre sig, at alle rytterne stræber efter et fælles mål. ”Der er en tendens til, at der sniger sig noget selvovervurderende ind hos sportsdirektører, når det kommer til deres egen rolle. Nogle mener, at de kan se, hvordan løbet udvikler sig, og kan sige præcis, hvad rytterne skal gøre, og hvornår de skal gøre det. Jeg indtager et lidt andet synspunkt. Der skal træffes så mange valg undervejs i cykelløb, og nogle gange kan det forkerte være rigtigt på det rigtige tidspunkt. Den utaktiske handling i et cykelløb kan vise sig at være det geniale. Der skal være en skitse for en plan, som alle er med på, men derefter handler det om at stole på rytternes egen intuition, for jeg tror på, at de taktiske genistreger opstår i sekundet hos rytterne.”\n”Da vi blev inviteret på rådhuspandekager efter sejren, skrev jeg til rytterne i vores fælles Whats-App-gruppe. Jeg tænkte, at der måske ville være et par stykker ud over Mads, der kunne få det til at passe ind. Men alle var interesserede, og der blev booket flybilletter fra alverdens steder. Folk ville virkelig gerne være der. Det siger noget om den stolthed, det har givet at være med. De følte, de havde en berettigelse som hold. Sådan er det langtfra altid i cykelsporten,” fortæller Anders Lund om Mads Pedersens VM-guld i september.\nKasket, Gruppo Sportivo Velopresse, 1.700 kr.\nCykeltrøje, Gruppo Sportivo Velopresse, 5.900 kr.\nBriller, Oakley, 2.070 kr.\nDa Anders Lund havde besluttet sig for, hvilke otte ryttere han skulle have med til VM, tog han tidligt en indledende snak med dem hver især for at præsentere sine planer for rollefordelingen. Michael Mørkøv skulle være vejkaptajn og hans forlængede arm på ruten, Magnus Cort og Kasper Asgreen skulle skrue bissen på og mørne feltet sidst på ruten, og Christopher Juul-Jensen og Casper Pedersen skulle være dem, der sad i front og gjorde løbet hårdt fra start. Han vidste fra sig selv, at man som hjælperytter bare gerne vil gå ned på den flottest tænkelige måde, så dem var han ikke så bekymret for. Det vigtigste for ham var at lægge energi i samspillet mellem Jakob Fuglsang, Michael Valgren og Mads Pedersen, der alle havde en lille mulighed for at vinde løbet. Men hvis ikke de vidste, hvor de havde hinanden, ville det blive umuligt. Derfor gjorde landstræneren meget ud af at holde samtaler med dem hver især, hvor han tog imod deres input og samtidig præsenterede en samlet fortælling for dem, der handlede om det løb, han ville have det danske landshold til at køre med dem alle tre i en afgørende rolle. Det blev aftalt, at Fuglsang og Valgren skulle vente med at køre finalen, mens Mads Pedersen skulle angribe tidligt. ”Vi kunne ikke have, at alle tre kørte ’finaleløbet’, der normalt er adgangsgivende for sejren. Vi skulle have nogen, der kunne køre tidligt, og der var Mads P. i mine øjne den helt rigtige, og det kunne han heldigvis også selv se. Det er næsten min vigtigste opgave som landstræner at få skitseret en plan, formidlet og formuleret den og sikre, at alle er med om bord, så når vi tager derover, er det ikke længere til debat. Så er scenarierne tænkt igennem, alle ved, hvor de har hinanden, og det er indiskutabelt, at vi gør det på den måde.”\nFlere af de danske ryttere havde egentlig haft et dårligt forår, blandt andet Michael Valgren og Mads Pedersen. Men op til VM fik Anders Lund en klar fornemmelse af, at de var ved at være tilbage i topform. Valgren viste i de canadiske løb, at han kunne sidde i finalerne med de store VM-favoritter, og ugen før VM vandt Mads Pedersen et løb, hvor han hakkede sig fri af feltet i øsende regnvejr og kørte alene hjem med 40 sekunder. ”Den store krise på det forkerte tidspunkt kan ødelægge en karriere, men de små nedture som dem, Mads P. og Valgren havde i foråret, kan være guld værd. De tvinger dig til at arbejde benhårdt for at finde tilbage til formen, og det gør dig til en mere solid rytter. Noget af det vigtigste for at køre stærkt er jo også vreden, raseriet og motivationen til at brage igennem både til træning. Da Mads P. kom til VM, var det med en hardcore ambition om at smadre alle de andre.”\nAnders Lund havde lagt en overordnet strategi for løbet, hvor han ville have sine ryttere til tidligt at gå ud og tage teten, lægge pres på de andre og køre som en stor nation. Hvor nogle mener, det er bedre at lægge sig tilbage og spare folk, mente han, at man på en dag, der er så hård, vil bløde ryttere uanset hvad, så det var bedre at give holdet et mentalt boost ved selv at være årsagen til, at det gjorde ondt. På dagen for løbet, søndag den 29. september, styrtede det ned med regn. Blot et par timer før start sad Anders Lund i bilen med elitechefen i DCU, Morten Bennekou, da de fik en mail fra UCI – den internationale cykelunion – om, at ruten var lavet om. Ordet spredte sig hurtigt, og på ingen tid stod rytterne ved bilen: ”Anders, hvad fanden gør vi, de har lavet lortet om!” Hurtigt måtte der sammenstrikkes en ny taktik. ”Jeg var urolig hele dagen, meget mere, end jeg plejer at være, og jeg tror, det var en blanding af, at der var lagt op til et uroligt cykelløb med virkelig dårligt vejr, og så selvfølgelig at vi havde lagt en taktik med rigtig store ambitioner. Jeg havde svært ved at være i mig selv, men der var også meget på spil. Da ruten så pludselig blev ændret, var alle ærgerlige, men det ændrede sig hurtigt, så det blev en stemning af at ændring eller ej: Nu skulle vi ud og smadre dem!”\nDet var planen, at de danske ryttere skulle lægge sig forrest mod slutningen af første omgang, hvorefter Mads Pedersen skulle angribe. Hvis udbruddet på et tidspunkt blev hentet, skulle Jakob Fuglsang og Michael Valgren være klar til at køre den store finale. I sportsdirektørbilen var tv-signalet så dårligt, at det var svært for Anders Lund og de andre rigtigt at følge med. Men da han hørte i radioen, at de førte, hvor de havde aftalt, vidste han, at det kunne blive godt. Næste øjeblik fik han beskeden om, at Mads Pedersen havde angrebet helt efter bogen. Længe havde Mads Pedersen selskab i den forreste gruppe af blandt andre forhåndsfavoritten Mathieu van der Poel. Men højst overraskende blev den hollandske rytter sat. Anders Lund hørte det via løbsradioen, der nærmest virkede til at være i chok. Da målstregen i Yorkshire omsider kom til syne, var det med italienske Matteo Trentin og schweiziske Stefan Kung ved sin side. Trentin, der var en af forhåndsfavoritterne, gjorde første udspil. ”Da Mads P. så fløj forbi Trentin, var det fuldstændig ubegribeligt og surrealistisk. Det var verdensmesterskabet, og Mads Pedersen havde vundet, Danmark havde vundet. For mig har det været vigtigt efterfølgende at få det placeret på den rette hylde, for det er fandme stort at vinde et verdensmesterskab. Det bliver sådan noget, man en dag vil fortælle sine børnebørn om.”\nSelv om Anders Lund som landstræner skitserede taktikken og sad i bilen på ruten, er det vigtigt for ham at nedtone sin egen rolle i sejren. For det var rytternes fortjeneste. Men han er stolt af, at alle på holdet accepterede planen og efterfølgende var stolte af at have været på holdet. Det er langtfra givet i cykelsporten, hvor der let kan være nogen, der er skuffede over, at det ikke blev dem selv. ”Når man ser billederne af Valgren, da han kommer i mål som nummer seks og opdager, at Mads P. har vundet, er det ikke en forstilt glæde. Han tager begge hænder op til munden i spontan overraskelse og begejstring over, at hans holdkammerat har vundet, og at han selv har været med på holdet. Det var en holdsejr, hvor alle bagefter følte, de havde en aktie, og det er jeg allermest stolt af.”\nAnders Lund er optimistisk i forhold til sine rytteres chancer i de kommende års løb. De bliver kaldt den gyldne årgang i dansk cykelsport, og det er ikke uden grund. Men det er vigtigt, at de insisterer på fortsat at arbejde hårdt og ikke lader sig rive for meget med. Lige efter VM-sejren sagde han til Mads Pedersen: ”’Mads, de næste to uger vil du få at vide, at du er genial og et unikum og et af de største talenter, vi nogensinde har set. Din opgave bliver at lade være med at tro på det og i stedet huske tilbage på, hvordan du havde det for halvanden måned siden, og vide, at tingene ikke kommer af sig selv, men kun når man arbejder virkelig benhårdt for det.’ Så kiggede Mads P. bare på mig nærmest opgivende og sagde: ’Anders, for faen! Jeg er allerede begyndt at tænke på det næste løb!’”\nFra Dossier nr. december-januar 2019/2020.